**ELŐTERJESZTÉS**

Bonyhád Város Képviselő - testületének 2015. szeptember 24. nap

rendes/rendkívüli testületi ülésére

|  |  |
| --- | --- |
| Tárgy: | Együttműködési megállapodás a Metal-Work Bonyhádi KSE-el a Sportcsarnok felújítására |
| Előterjesztő: | Filóné Ferencz Ibolya polgármester |
| Előterjesztést készítette: | Dr. Puskásné Dr. Szeghy Petra jegyzőÉnekes Andrea pályázati ügyintéző |
| Előterjesztés száma: | 192. sz. |
| Előzetesen tárgyalja: | Pénzügyi Ellenőrző és Gazdasági BizottságHumán Bizottság |
| Melléklet: | Együttműködési megállapodás |
| Az előterjesztés a jogszabályi feltételeknek megfelel: | Dr. Erményi Gyula aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A 2015. március 12-i ülésen a Képviselő-testület 36/2015 (III.12.) sz. határozatában támogatta, hogy a Bonyhád Jókai u. 1-3. sz. alatt található Bonyhád Város Önkormányzata tulajdonában lévő sportcsarnok bővítésére, rekonstrukciójára a Metl-Work KSE a Magyar Kosárlabdázók Országos Szövetségéhez pályázatot nyújtson be.  A Magyar Kosárlabdázók Országos Szövetsége sportfejlesztési programjának TAO kerete terhére a projektet 70%-ban támogatja, a további 30%-ot a tulajdonosnak, önrészként, szükséges biztosítania.

A Pénzügyi Ellenőrző és Gazdasági Bizottság javaslatára a Képviselő-testület 54/2015. (III.26.) sz. határozata értelmében a pályázati dokumentáció alapját képező vázlatterv és költségvetés elkészítésére Bonyhád Város Önkormányzata a Másfél Építész Stúdió Kft-t bízta meg. Az elkészült tervdokumentáció alapján a Bonyhádi Kosárlabdázók Sportegyesülete benyújtotta támogatási kérelmét a sportcsarnok bővítésére és az egyesület szakmai tevékenységének támogatására 2015. április 29-én. A projektben tervezett elszámolandó összeg 587.722.531,- Ft.

A pályázó kérelmében ismertette eddigi szakmai eredményeit, az eredményes működéshez, szerepléshez szükséges további tevékenységeket, nagy hangsúlyt fektetett az utánpótlás nevelésre, további szakemberek alkalmazására, azok képzésére, és nem utolsó sorban a versenyeztetésre. E tevékenységek finanszírozásai is a kérelmezett támogatás részét képezik.

A főbb költségvetési adatok: tervezett összes, sportcélú ingatlanra irányuló tárgyi eszköz beruházás 561.854.216,- Ft, melyből a kosárlabda csarnok kivitelezésének költsége  550.055.277,- Ft, az önrész összege 171.563.459,- Ft. A beruházás megvalósításának ideje 12 hónap, tervezett kezdete 2015.07.01.

A benyújtott pályázatra a Bonyhádi KSE 2015. augusztus 07-i keltezéssel 15 napos határidejű hiánypótlási felhívást kapott, azonban a pótolandó dokumentumok egy része  a pályázó és a tulajdonos hatókörén kívül esik, ezért a támogató, MKOSZ  a felszólító végzést határozott időre (6 hónap) felfüggesztette.

A pótolandó dokumentumok között felsorolt jogerős építési engedélyhez szükséges terveket, részletes költségvetését, műszaki tartalom leírását a Másfél Építész Stúdió Kft. készíti a Sportegyesület megbízására, a beruházás eredményeként létrejövő spotcélú ingatlan hasznosítási tervein a Bonyhádi KSE dolgozik.

A támogatás jóváhagyása feltételeként Bonyhád Város Önkormányzatának, mint az ingatlan tulajdonosának, szükséges hozzájáruló nyilatkozatot adni a Magyar Állam javára történő, jelzálogjog bejegyzéséhez, valamint beruházás megvalósításához szükséges 171.563.459,- Ft összegű önrész rendelkezésre állását bizonyító nyilatkozatát vagy letéti számla kivonatát benyújtani.

A hiányok pótlására a testületi ülésen kiosztott együttműködési megállapodást csatolhatja be az Egyesület.

Kérem a Tisztelt Képviselő-testületet a határozati javaslat elfogadására!

**Határozati javaslat**

Bonyhád Város Önkormányzati Képviselő-testülete jóváhagyja Bonyhád Város Önkormányzata ésa Metal-Work Bonyhádi Kosárlabda Egyesület - a határozat 1. melléklete szerinti tartalommal közötti együttműködési megállapodást, melynek aláírására felhatalmazza polgármesterét.

Határidő: azonnal

Felelős: Filóné Ferencz Ibolya polgármester
Végrehajtásért felelős: Dr. Puskásné Dr. Szeghy Petra jegyző

Bonyhád, 2015. október 15.

Filóné Ferencz Ibolya

polgármester